Super Bowl 50

**Super Bowl 50** var en amerikansk fotballkamp som avgjorde ligamesteren i National Football League (NFL) for -sesongen. Denver Broncos, vinnerlaget fra American Football Conference (AFC), slo Carolina Panthers, vinnerlaget fra National Football Conference (NFC), 24–10. Kampen ble spilt 7. februar 2016 i Levi's Stadium i Santa Clara i California i San Francisco Bay Area. Ettersom at dette var den 50. Super Bowl-kampen feiret ligaen kampens gulljubileum med forskjellige initiativer med et gulltema gjennom 2015-sesongen, og valgte også å bruke arabiske tall for kampen istedenfor tradisjonelle romerske tall (kampen ville da vært "Super Bowl L").

Panthers avsluttet seriespillet 15–1 med ligaens beste angrep, og quarterback Cam Newton ble utpekt til NFL Most Valuable Player (MVP). De slo Arizona Cardinals 49–15 i NFC Championship Game og nådde sitt andre Super Bowl siden laget ble stiftet i 1995. Broncos avsluttet seriespillet 12–4 med ligaens beste forsvar. Broncos slo regjerende mestre New England Patriots 20–18 i AFC Championship Game og ble dermed sammen med Patriots, Dallas Cowboys og Pittsburgh Steelers ett av fire lag som hadde nådd Super Bowl åtte ganger. Denne rekorden ble slått den neste sesongen, da Patriots nådde sitt niende Super Bowl i Super Bowl LI.

Broncos tok en tidlig ledelse i kampen og lå aldri under. Denver hadde syv sacks og skapte fem turnovers. Carolina holdt følge med fem sacks og forårsaket to turnovers. Denvers linebacker Von Miller ble utpekt til Super Bowl MVP. Kampen var også Peyton Mannings siste; Denvers quarterback, som også vant Super Bowl XLI, annonserte at han skulle pensjonere seg i mars 2016.

CBS' dekning av kampen var den femte mest sette sendingen i amerikansk TV-historie med et snitt på 111,9 millioner seere. Nettverket tok i snitt $5 millioner for en 30 sekunder lang reklameplass under kampen. Coldplay spilte under halftime, med Beyoncé og Bruno Mars som gjesteopptredener.

## Bakgrunn
### Valg av vertsby
Tidlig i 2012 sa NFLs kommissær Roger Goodell at ligaen hadde planer om å gjøre det 50. Super Bowl "spektakulært" og at det kom til å være «an important game for us as a league».

Byer som var en del av samtalen tidlig eller leverte søknader inkluderer:

* AT&T Stadium i Arlington i Texas
* Mercedes-Benz Superdome i New Orleans i Louisiana
* Levi's Stadium i Santa Clara i California
*Sun Life Stadium i Miami Gardens i Florida
*CenturyLink Field i Seattle i Washington
*Et uidentifisert stadion i Los Angeles i California Søknaden for Los Angeles (som skulle være en hyllest til det første Super Bowl som ble arrangert i Memorial Coliseum i byen) var avhengig av at lag flyttet til byen innen NFL valgte vertsby, og at et nytt stadion stod klart innen kampstart. Ingen lag ba om å flytte til byen innen NFL tok valget, og Los Angeles' søknad ble avslått. Byen ble deretter inkludert i vurderingen for Super Bowl LIV.

Ligaen endte opp med tre alternativer: New Orleans' Mercedes-Benz Superdome, Miami's Sun Life Stadium og Santa Clara's Levi's Stadium.

Den 16. oktober 2012 annonserte NFL at de to siste finalistene var Sun Life Stadium og Levi's Stadium. South Florida/Miami-området hadde tidligere vært vert for arrangementet 10 ganger (delt for flest med New Orleans), sist med Super Bowl XLIV i 2010. San Francisco Bay Area var sist vært i 1985 (Super Bowl XIX) i Stanford Stadium i Stanford i California, hvor hjemmelaget 49ers vant. Miamis søknad var avhengig av at stadionet ble renovert. Den 3. mai 2013 nektet delstatsforsamlingen i Florida å finansiere renoveringen, som hadde stor effekt på Miamis sjanser.

Etter en avstemning under vårmøtet i Boston 21. mai 2013 ble Levi's Stadium tildelt kampen. Stadionet, som kostet $1,2 milliarder, åpnet i 2014. Det var det første Super Bowl i Bay Area siden Super Bowl XIX i 1985, og det første i California siden Super Bowl XXXVII ble arrangert i San Diego i 2003.

### Lag
For tredje sesong på rad var det første seed i både NFC og AFC, Carolina Panthers og Denver Broncos, som møttes i Super Bowl. Kampen hadde også ligaens mestscorende angrep (Panthers) mot ligaens beste forsvar (Broncos). Panthers ble det tiende laget siden 1960 til å ha tapt kun én kamp i seriespillet, og det sjette laget noensinne til å avslutte seriespillet 15–1. Det var deres andre Super Bowl; det første var Super Bowl XXXVIII. Broncos ble det fjerde laget til å nå Super Bowl åtte ganger. Det var deres andre Super Bowl på tre år, etter å ha nådd Super Bowl XLVIII.

#### Carolina Panthers

Til tross for å ha waived running back DeAngelo Williams og mistet wide receiver Kelvin Benjamin til et revnet korsbånd i sesongoppkjøringen hadde Carolina Panthers sitt beste seriespill noensinne da de ble det syvende laget til å vinne minst 15 kamper i seriespillet siden ligaen utvidet til 16 kamper i . Carolina startet sesongen 14–0 og satte lagrekorder for beste sesongstart og lengste seierrekke i en sesong, og hadde også den beste sesongstarten for et lag i NFC noensinne med en seier mer enn New Orleans Saints i 2009 og Green Bay Packers i 2011. Med det beste resultatet i NFC, 15–1, sikret Panthers hjemmebane gjennom sluttspillet for første gang i lagets historie. Ti spillere (flest i lagets historie) ble valgt til Pro Bowl, og åtte ble utpekt til All-Pro.

Panthers' angrep, som ledet NFL i scoring (500 poeng), var fullt av talent hvor seks spillere ble utvalgt til Pro Bowl. Pro Bowl quarterback og MVP i seriespillet Cam Newton hadde en av sine beste sesonger, med 3 837 pasningsyards og 636 yards på løp, og satte en personlig rekord og ledet ligaen med 45 touchdowns totalt (35 fra pasninger og 10 på løp), kun 10 interceptions, og satte en personlig rekord med en passer rating på 99,4. Newtons beste mottakere var tight end Greg Olsen, som satte en personlig rekord med 77 mottakelser for 1 104 yards og syv touchdowns, og wide receiver Ted Ginn Jr., som tok imot 44 pasninger for 739 yards og 10 touchdowns; Ginn hadde også 60 yards på løp og returnerte 27 punts for 277 yards. Andre viktige mottakere inkluderte veteranen Jerricho Cotchery (39 mottakelser for 485 yards), nykommer Devin Funchess (31 mottakelser for 473 yards og fem touchdowns) og receiver Corey Brown (31 mottakelser for 447 yards). Panthers' backfield bestod av running back Jonathan Stewart, som ledet laget med 989 yards og seks touchdowns på løp i 13 kamper, og Pro Bowl fullback Mike Tolbert, som løp for 256 yards og tok imot 18 pasninger for 154 yards. Carolinas angrepsrekke hadde også to Pro Bowlere: center Ryan Kalil og guard Trai Turner.

Panthers' forsvar tillot kun 308 poeng, #6 i ligaen, ledet NFL i interceptions med 24, og hadde fire Pro Bowlere. Pro Bowl defensive tackle Kawann Short ledet laget med 11 sacks, samt forårsaket tre fumbles og plukket opp to av dem. Lineman Mario Addison hadde 6,5 sacks. Panthers' forsvarsrekke bestod også av veteran defensive end Jared Allen, fem-ganger Pro Bowler, som holdt NFL-rekorden for flest sacks av en aktiv spiller med 136, sammen med defensive end Kony Ealy, som hadde fem sacks over kun ni kampstarter. Bak dem ble også to av Panthers' tre startende linebackere utvalgt til Pro Bowl: Thomas Davis og Luke Kuechly. Davis hadde 5,5 sacks, forårsaket fire fumbles og hadde fire interceptions, mens Kuechly ledet laget i taklinger (118), forårsaket to fumbles og hadde fire interceptions. Carolinas secondary bestod blant annet av Pro Bowl safety Kurt Coleman, som ledet laget med en personlig rekord på syv interceptions og hadde 88 taklinger, og Pro Bowl cornerback Josh Norman, som i løpet av sesongen hadde utviklet seg til en shutdown corner og hadde fire interceptions, hvor to ble returnert for touchdowns.

#### Denver Broncos

Etter ha blitt slått ut i divisjonsrunden av sluttspillet i tre av de fire siste sesongene gjorde Denver Broncos' general manager John Elway store endringer i trenerstallen. Broncos og hovedtrener John Fox, som hadde vunnet fire divisjonstitler i sine fire år med Broncos, ble enige om å skille lag. Gary Kubiak, Elways tidligere reservequarterback og Broncos' tidligere offensive coordinator erstattet ham. Wade Phillips, en tidligere hovedtrener for Broncos, returnerte til laget for sin andre periode som defensive coordinator, etter at Jack Del Rio tok stillingen som hovedtrener for Oakland Raiders. Lagets 43–8 tap i Super Bowl XLVIII to år tidligere, hvor de hadde hatt ligaens beste angrep i seriespillet, resulterte i at Elway signerte defensive end DeMarcus Ware, cornerback Aqib Talib, safety T.J. Ward og wide receiver Emmanuel Sanders før 2014-sesongen.

Under Kubiak planla Broncos å bruke et angrep med fokus på løp med soneblokkering som passet med quarterback Peyton Mannings shotgun-stil for pasningsspill, men møtte problemer med flere endringer og skader på angrepsrekken, samt at en aldrende og skadet Manning hadde sin statistisk svakeste sesong siden han var nykommer med Indianapolis Colts i . I tillegg til at han ble 39 i offseason i 2015 pådro Manning seg en hælskade om sommeren. Til tross for at laget startet sesongen 7–0 ledet Manning ligaen i interceptions. I uke ti pådro Manning en delvis avriving av plantar fascia i sin venstre fot. Han satte NFL-rekorden for pasningsyards i en karriere i samme kamp, men etter å ha kastet fire interceptions ble han tatt ut av kampen og erstattet av Brock Osweiler, som tok over som kampstarter ut store deler av seriespillet. Etter en sakte start i Denver sesongfinale mot San Diego ble Osweiler tatt ut, og Manning returnerte til banen. Han tok tilbake posisjonen som kampstarter for sluttspillet ved å lede laget til en 27–20 seier som sikret Broncos første seed i AFC. Under defensive coordinator Wade Phillips, som erstattet sin forgjengers komplikerte les-og-reager-plan med en enklere mer aggressiv tilnærming, var Broncos' forsvar rangert som #1 i yards tillatt og sacks, og i likhet med de tre forrige sesonger satte laget flere individuelle, liga- og lag-rekorder. Med et forsvar som løftet et lag som opplevde problemer på angrepssiden av ballen, avsluttet Broncos seriespillet 12–4, og sikret hjemmebane gjennom sluttspillet.

Manning avsluttet sesongen med en passer rating på 67,9, lavest i hans karriere, med 2 249 pasningsyards og ni touchdowns mot 17 interceptions. Osweiler kastet for 1 967 yards og hadde en bedre andel touchdowns til interceptions (ti touchdowns mot seks interceptions) og hadde en rating på 86,4, men ble allikevel erstattet med Manning før sluttspillet. Veteran receiver Demaryius Thomas ledet laget med 105 mottakelser for 1 304 yards og seks touchdowns, og Emmanuel Sanders tok imot 76 pasninger for 1 135 ards og seks scoringer, med 106 yards på punt returns. Tight end Owen Daniels spilte også en viktig rolle i pasningsspillet, med 46 mottakelser for 517 yards. Halvveis inn i sesongen plukket Denver opp tight end Vernon Davis, som avsluttet året med 38 mottakelser for 295 yards. Running back C.J. Anderson ledet laget på bakken med 863 yards og syv touchdowns, og tok også imot 25 pasninger for 183 yards. Running back Ronnie Hillman hadde 720 yards og fem touchdowns på løp, tok imot 24 pasninger, og hadde i snitt 4,2 yards per løp. Totalt var angrepet rangert som #19 i scoring med 355 poeng, og hadde ingen Pro Bowlere.

Broncos' forsvar rangerte som #1 i NFL for yards tillatt (4 530) for første gang i lagets historie, og var #4 i tillatte poeng (296). Defensive ends Derek Wolfe og Malik Jackson hadde 5,5 sacks hver. Pro Bowl linebacker Von Miller ledet laget med 11 sacks, forårsaket fire fumbles og plukket opp tre. Linebacker DeMarcus Ware ble utvalgt til sitt niende Pro Bowl, og var nummer to på laget med 7,5 sacks. Linebacker Brandon Marshall ledet laget i taklinger med 109, og Danny Trevathan var nummer to med 102 tackles. Cornerbacks Aqib Talib (tre interceptions) og Chris Harris Jr. (to interceptions) var de to andre Pro Bowlerne fra forsvaret.

### Sluttspill

The Panthers defeated the Seattle Seahawks 31–24 in the NFC divisional round. The Panthers then defeated the Arizona Cardinals in the NFC Championship Game 49–15, racking up 487 yards and forcing seven turnovers.

The Broncos defeated the Pittsburgh Steelers 23–16 in the AFC divisional round, by scoring 11 points in the final three minutes of the game. The next week, they defeated the defending Super Bowl XLIX champion New England Patriots in the AFC Championship Game 20–18, by intercepting a pass on a New England 2-point conversion attempt that followed a Gronkowski touchdown reception with 17 seconds left on the clock. The Broncos recovered the subsequent onside kick attempt ensuring victory.

### Merknader før kampen

Carolina opplevde et stort tilbakeslag da Thomas Davis, som hadde spilt for Panthers i 11 år og allerede gått gjennom tre korsbåndskader, brakk armen i NFC Championship Game. Til tross for det insisterte han på at han skulle klare å spille i Super Bowl. Det skulle vises seg å være sant, og han endte opp med å være en av kampstarterne.

Peyton Manning nådde sitt fjerde Super Bowl under like mange hovedtrenere (Tony Dungy, Jim Caldwell, John Fox og Gary Kubiak). Han ble den første quarterbacken noensinne til å lede to lag til flere Super Bowls. Han var også den eldste quarterbacken noensinne til å spille i et Super Bowl, 39 år gammel. Rekorden hadde tidligere tilhørt John Elway, som hadde ledet Broncos til seier i Super Bowl XXXIII 38 år gammel, og nå var Denvers Executive Vice President of Football Operations og General Manager.

Manning og Newton satte rekorden for størst alderforskjell mellom to quarterbacks i Super Bowl, 13 år og 48 dager (Manning var 39, Newton var 26). Dette var også det første Super Bowl hvor begge lag hadde en quarterback som hadde vært første pick i sitt draft. Manning var #1 i NFLs draft i 1998 og Newton ble valgt først i 2011. Kampen hadde også de to første spillerne valgt i draftet i 2011: Newton for Carolina og Von Miller for Denver.

Da Ron Rivera var linebacker for Chicago Bears under Super Bowl XX og Kubiak erstattet Elway mot slutten av Broncos' nederlag i Super Bowls XXI og XXIV var dette det første Super Bowl hvor begge hovedtrenerne selv hadde spilt i kampen; trenerne de to hadde spilt under, Mike Ditka (Rivera) og Dan Reeves (Kubiak) spilte også i Super Bowl, som lagkamerater på Dallas Cowboys i Super Bowls V og VI (de to jobbet også sammen som assistenttrenere for Cowboys i Super Bowls X, XII og XIII).

Det var noe usikkerhet om hvorvidt Levi's Stadiums bane var av høy nok kvalitet for et Super Bowl; i stadionets første sesong måtte banen legges om flere ganger på grunn av en rekke problemer, og i begynnelsen av 2015-sesongen hadde en del av banen kollapset under Baltimore Ravens' kicker Justin Tucker, som førte til at han skled og bommet på et field goal. Det hadde ikke vært noen problemer med banen siden. Som vanlig i forkant av Super Bowl-kamper la NFL nytt underlag før kampen, Bermuda 419 turf; NFL og Atlanta Braves' field director Ed Mangan erklærte at banen var i topp stand og klar for den store kampen. Underlaget skulle ende opp med å bli et problem i løpet av kampen, hvor flere spillere måtte bytte sko i løpet av kampen, og under flere plays var det spiller som skled.

Som hjemmelag i kampen valgte Broncos å bruke sine hvite borteuniformer med hvite bukser. Elway sa, «We've had Super Bowl success in our white uniforms.» Den siste gangen Broncos brukte hvite trøyer og bukser under Super Bowl var i Super Bowl XXXIII, Elways siste kamp som Denvers QB, da de slo Atlanta Falcons 34–19. I deres eneste andre Super Bowl-seier, i Super Bowl XXXII, brukte Denver blå trøyer, som på tiden var lagets primærfarge. De tapte også Super Bowl XXI med hvite trøyer, men er 0–4 i Super Bowls hvor de brukte oransje uniformer, i Super Bowl XII, XXII, XXIV og XLVIII. Det eneste andre mesterskapslaget fra AFC som har brukt hvite uniformer som hjemmelag i Super Bowl var Pittsburgh Steelers; de slo Seattle Seahawks 21–10 i Super Bowl XL ti år tidligere. Broncos' avgjørelse om å bruke hvite uniformer førte til at Panthers måtte bruke sine vanlige hjemmeuniformer; sorte trøyer med sølvfargede bukser.

#### Lagenes fasiliteter
Panthers brukte San Jose States treningslokaler og bodde i San Jose Marriott. Broncos trente ved Stanford University og bodde i Santa Clara Marriott.

#### Markedsføring
Den 4. juni 2014 annonserte NFL at kampen skulle navngis med arabiske tall, "Super Bowl 50", og ikke romerske tall som hadde vært tradisjonen siden Super Bowl V og ville gitt denne kampen navnet "Super Bowl L". NFLs creative director Shandon Melvin forklarte at hovedgrunnen for avgjørelsen var at det var vanskelig å designe en estetisk tilfredsstillende logo med bokstaven L og den standardiserte logomalen som ble introdusert med Super Bowl XLV. Han bemerket at "L" var vanskeligere å designe rundt da den var asymmetrisk i motsetning til andre romerske numre, og var også bekymret for at bokstaven kunne forbindes med håndtegnet som betyr "taper". 73 forslag, enten med "L" eller "50", ble produsert før det endelige designet ble valgt, som hadde store numre i gull bak Vince Lombardi-troféet, istedenfor under og i sølvfarge som var standarden.

I sammenheng med kampens "gulljubileum" ble en rekke med initiativer og kampanjer med gulltema arrangert gjennom -sesongen. Ligaen brukte en logo med gull som blant annet ble malt på baner under sesongen. Nummeret på 50-yard linjen på baner var i gull, og fra uke 7 av hadde alle jakker og hatter brukt på sidelinjene en logo med gullkant. Fotballer farget i gull ble gitt til high schoolene for spillere og trener som hadde spilt i et Super Bowl, og "homecoming"s ble også arrangert av Super Bowl-vinnende lag under kamper.

Ti statuer av tallet "50" ble plassert rundt i San Francisco for å markedsføre kampen; etter negative reaksjoner fra byens innbyggere ble statuene ofte vandalisert. Ordene "SUPER BOWL 50" på bunnen av statuene ble ofte omorganisert til fraser som «SUPERB OWL», «SUP BRO 50», og etter at statuen i Alamo Square ble veltet, "OOPS".

#### Arrangementer i Super Bowl-uken
Det årlige NFL Experience ble arrangert i Moscone Center i San Francisco. I tillegg åpnet "Super Bowl City" i Justin Herman Plaza på The Embarcadero 30. januar, med en utstilling fokusert på kulturen i Bay Area. Det var forventet at over en million personer kom til å delta i feiringene i San Francisco i løpet av Super Bowl-uken. Om de hjemløse i byen sa San Franciscos ordfører Ed Lee at «they are going to have to leave». San Franciscos city supervisor Jane Kim prøvde og feilet i et forsøk på å få NFL til å betale San Francisco $5 millioner for bruk av byens tjenester.

Organisatorene annonserte planer for andre arrangementer med en prislapp på rundet $2 millioner, inkludert et ukelangt arrangement i Santa Clara Convention Center, en øl-, vin- og matfestival i Bellomy Field ved Santa Clara University og et "pep rally". Bystyret annonserte planer om å sette til side penger for arrangementene. For første gang oppsøkte Super Bowl 50 Host Committee og NFL bedrifter eid av LHBT-miljøet og veteraner for Business Connect, et program som skulle gjøre det lettere for lokale selskaper å få arbeidskontrakter i sammenheng med Super Bowl.

Kampens mediadag, som vanligvis ble arrangert på ettermiddagen tirsdagen før kampen, ble flyttet til mandag kveld og omdøpt til *Super Bowl Opening Night*. Arrangementet ble avholdt 1. februar 2016 i SAP Center i San Jose. I tillegg til de tradisjonelle mediemulighetene hadde arrangementet en åpningsseremoni med spillerintroduksjoner på en kopi av Golden Gate Bridge.

#### Filantropi
Super Bowl 50 Host Committee lovet at dette skulle bli «the most giving Super Bowl ever», og dedikerte 25% av alle innsamlede penger til Bay Area. Komitéen stiftet The 50 Fund som sitt filantropiske initiativ og fokuserte på å hjelpe unge, investere i samfunnet og bærekraftig miljøarbeid.

#### Trofé
I tillegg til Vince Lombardi-troféet som alle Super Bowl-vinnere blir tildelt, fikk Broncos også et stort, 18-kart gullbelagt "50". Hvert tall veier , og totalt . I likhet med Lombardi-troféet ble denne designet av Tiffany & Co.

#### Frivillige
Etter å ha søkt om frivillige i juni 2015 var det over 450 frivillige som hjalp til under Super Bowl 50 Tour. Over 5 000 frivillige hjalp til under arrangementer før, under og etter Super Bowl 50. Frivillige registrerte seg for skift på minimum 3 til 4 timer, og noen donerte over 200 timer i løpet av uken. Som takk fikk de frivillige ryggsekker og uniformer.

## Mediedekning
### USA
I USA ble kampen dekket av CBS som del av rotasjonen mellom de tre hovednettverkene som har kontrakt med NFL. Nettverkets Jim Nantz og Phil Simms kommenterte kampen, og Tracy Wolfson og Evan Washburn rapporterte fra sidelinjene. CBS hadde digitale strømminger av kampen via CBSSports.com og CBS Sports' egne app på nettbrett, Windows 10, Xbox One og andre digitale mediespillere (som Chromecast og Roku). Ettersom at Verizon Communications hadde eksklusive strømmerettigheter på mobil med NFL var det kun kunder av Verizon Wireless som kunne strømme kampen på smarttelefoner via NFL Mobile. Dette skulle også være det siste Super Bowl Phil Simms kommenterte som ekspertkommentator, da han hadde sin siste sesong som ekspertkommentator året etter før han gikk videre til *[[The NFL Today]]* i  og ble erstattet av Tony Romo, som kommenterte CBS' neste Super Bowl tre år senere.

CBS introduserte nye funksjoner i TV-sendingen, inkludert pylonkameraer og -mikrofoner, og Intel freeD instant replay-teknologi (beskrevet som *EyeVision 360*, en oppfølger til "EyeVision" brukt under Super Bowl XXXV)—med 36 5K-oppløsning kamera langs de øvre tribunene som ble brukt for å få en 360-graders video av plays og en «bullet time»-effekt, og debuteringen av en stor omdøping av CBS' sportsavdeling, inkludert en ny logo og ny grafikk.

Den 28. desember 2015 annonserte ESPN at de hadde kommet til enighet med CBS og NFL om å tilby spanskspråklig dekning av Super Bowl 50 gjennom ESPN Deportes og WatchESPN med kommentatorer og generell dekning på spansk; i motsetning til Fox og NBC hadde ikke CBS et dedikert spanskspråklig kabelnettverk som kunne ha tilbudt dekningen. Produksjonen brukte CBS' video, men med grafikk på spansk fra ESPN og deres *[[Monday Night Football]]*-kommentatorer, Álvaro Martín, Raul Allegre, og sidelinjereporter John Sutcliffe. ESPN Deportes hadde også sendinger før og etter kampen, og Martin, Allegre og Sutcliffe rapporterte også på engelsk for ESPN for å reklamere for sendingen. ESPN Deportes' vice president of programming Freddy Rolon mente at en dedikert spanskspråkling sending av kampen ville være mer appellerende for latinamerikanere enn å kun ha spanske kommentatorer på en separat audiokanal, og sa «I have family members who watch Spanish language television and they don't know where that SAP button is to begin with».

Med et gjennomsnittlig seertall på 111,9 millioner ble kampen den tredje mest sette Super Bowl-kampen—og tredje mest sette TV-programmet i USA—noensinne, ifølge Nielsen ratings. Det var også det mest sette programmet noensinne i seere totalt, 167 millioner, som måler seere som så på minst seks minutter av sendingen. Den spanskspråklige dekningen på ESPN Deportes ble sett av i snitt 472 000 seere; den var den nest-mest sette spanskspråklige kabelsendingen i USAs historie, etter Super Bowl XLVIII, utenom fotballkamper.

#### Reklame
CBS satte grunnprisen på en 30 sekunder lang reklame på $5 millioner, rekordhøyt for en Super Bowl-reklame. Per 26. januar hadde de ikke solgt ut alle reklameplassene. CBS krevde at alle måtte kjøpe en pakke for reklameplass både på TV og digitale sendinger, som gjorde det til den første gangen at digitale strømminger av kampen også hadde alle de nasjonale reklamene sammen med TV-sendingen. Dette ble det første året hvor en kontrakt med Anheuser-Busch InBev gjorde det mulig for ølprodusenten å sende flere reklamer under samme kamp for mye lavere priser. Det var også det siste året hvor Doritos, som lenge hadde sponset kampen, arrangerte Crash the Super Bowl, en konkurannse hvor seere lagte reklamer for Doritos med en sjanse for å få reklamen sendt under kampen. Nintendo og The Pokémon Company hadde sine første Super Bowl-reklamer, Hyundai var på første og femte plass på *[[USA Today]]*s Super Bowl Ad Meter med reklamene "First Date" (for Hyundai Genesis) og "Ryanville" (for 2017 Hyundai Elantra).

Andre bedrifter som hadde sine første Super Bowl-reklamer var Amazon.com, Colgate tannkrem, Death Wish Coffee (som slo 10 andre små selskaper i en konkurranse arrangert av Intuit, som betalte for reklameplassen for vinneren), LG Electronics, Marmot, PayPal og SoFi.

20th Century Fox, Lionsgate, Paramount Pictures, Universal Studios og Walt Disney Studios betalte for reklameplass for filmtrailere. Fox betalte for *[[Deadpool (film)|Deadpool]]*, *[[X-Men: Apocalypse]]*, *[[Independence Day: Resurgence]]* og *[[Eddie the Eagle (film)|Eddie the Eagle]]*, Lionsgate betalte for *[[Gods of Egypt]]*, Paramount betalte for *[[Teenage Mutant Ninja Turtles: Out of the Shadows]]* og *[[10 Cloverfield Lane]]*, Universal betalte for *[[Kjæledyrenes hemmelige liv]]* og debutraileren for *[[Jason Bourne (film)|Jason Bourne]]* og Disney betalte for *[[Captain America: Civil War]]*, *[[Jungelboken (2016)|Jungelboken]]* og *[[Alice Through the Looking Glass]]*.

### Internasjonal dekning

### Radio

#### Nasjonal dekning
Westwood One dekket kampen i Nord-Amerika, med Kevin Harlan som hovedkommentator, Boomer Esiason og Dan Fouts som ekspertkommentatorer, og James Lofton og Mark Malone som sidelinjereportere. Jim Gray var ankermann for dekningen før kampen og under halftime.

#### Lokal dekning
Hovedstasjonen i lagenes egne markeder dekket kommentering av kampen. I Denver dekket KOA (850 AM) og KRFX (103,5 FM) kampen, med Dave Logan som hovedkommentator og Ed McCaffery som ekspertkommentator. I Nord-Carolina dekket WBT kampen, med Mick Mixon som hovedkommentator og Eugene Robinson og Jim Szoke som ekspertkommentatorer. WBT sendte også kampen på søstestasjonen WBT-FM (99,3 FM) i Chester i Sør-Carolina. Ettersom at KOA og WBT begge var "clear channel"-stasjoner kunne sendingene høres i store deler av vestlige USA etter solnedgang (for Denver) og østlige USA gjennom hele kampen (for Carolina). Ifølge kontrakten måtte resten av stasjonene i Broncos' og Panthers' radionettverk sende Westwood Ones dekning eller ikke sende kampen i det hele tatt.

#### Internasjonale sendinger
I Storbritannia dekket BBC Radio 5 Live og 5 Live Sports Extra kampen. I likhet med tidligere år sendte BBC sin egne reklamefrie dekning, med Greg Brady, Darren Fletcher og Rocky Boiman som kommentatorer. Kampen ble direktesendt på Sony SIX i India.

## Underholdning
### Før kampen

I anledning det femtiende Super Bowl involverte seremonien før kampen introduksjonen av 39 av de 43 tidligere vinnerne av Super Bowl Most Valuable Player. Bart Starr (MVP i Super Bowl I og II) og Chuck Howley (MVP i Super Bowl V) deltok via video. Den avdøde Harvey Martin, co-MVP i Super Bowl XII som døde i 2001, ble anerkjent da den andre MVPen i Super Bowl XII, Randy White, ble introdusert. Peyton Manning (MVP i Super Bowl XLI og Broncos' startende quarterback for kampen) ble vist da han forberedte seg for kampen i garderoben. Seremonien videreførte en ti år gammel tradisjon (fra Super Bowl XX og igjen i Super Bowl XXX og Super Bowl XL) hvor tidligere Super Bowl MVPs ble hedret før kampen.

Lady Gaga (med Alex Smith på piano) sant nasjonalsangen mens Marlee Matlin samtidig fremførte sangen på amerikansk tegnspråk (ASL). Matlin fremførte også en tengspråklig versjon da USAs forsvar sang en a cappella-versjon av America the Beautiful.

### Halftime show

Mot slutten av november 2015 ble det rapportert at "flere artister" skulle fremføre under årets halftime-show. Den 3. desember bekreftet ligaen at headlineren for konserten skulle være det britiske rockebandet Coldplay. Den 7. januar 2016 bekreftet Pepsi overfor Associated Press at Beyoncé, som var headliner for halftime-showet under Super Bowl XLVII og jobbet med Coldplay på låten*Hymn for the Weekend* (som ble fjernet fra settlisten før kampen) også skulle opptre. Bruno Mars, som var headlinger unde Super Bowl XLVIII, og Mark Ronson (som jobbet med Mars på låten *[[Uptown Funk]]*) fremførte også.

## Kampreferat
### Første halvdel
Denver sparket av Super Bowl 50 og startet sterkt. Quarterback Peyton Manning fullførte en 18-yard pasning til tight end Owen Daniels og en 22-yard pasning til wide receiver Andre Caldwell. Et par løp av running back C.J. Anderson flyttet ballen 20 yards, til Panthers 14-yard linje, hvor Carolinas forsvar holdt posisjonen over de neste tre plays. Første taklet linebacker Shaq Thompson running back Ronnie Hillman for et tap på tre yards. Etter en ufullstendig pasning taklet linebacker Thomas Davis Anderson etter 1 yard på tredje down, som tvingte Denver til å sparke et 34-yard field goal av Brandon McManus for en 3–0 ledelse. Dette var første gang i sluttspillet hvor Carolina lå under på poeng.

Etter en punt fra hvert lag så det ut til at Panthers' quarterback Cam Newton fullførte en 24-yard pasning til wide receiver Jerricho Cotchery, men dommerne dømte en ufullstendig pasning, en avgjørelse som ble bekreftet etter at den ble utfordret av Carolina. CBS' ekspert og pensjonert dommer Mike Carey sa at han var uenig med avgjørelsen, og at man i replay klart kunne se at pasningen ble fullført. To plays senere, på en 3rd-and-10 fra 15-yard linjen slo linebacker Von Miller ballen ut av Newtons hender da han ble sacked, og defensive lineman Malik Jackson plukket den opp i målsonen for en touchdown for Broncos, som økte ledelsen til 10–0. Dette var den første gangen en fumble hadde blitt returnert for en touchdown i Super Bowl siden Super Bowl XXVIII etter -sesongen.

Etter en punt fra begge lag produserte Carolina poeng etter en 73-yard drive over ni plays. Newton fullførte alle sine fire pasningsforsøk for 51 yards og løp to ganger for 25 yards, mens Jonathan Stewart fullførte drivet med en 1-yard løp og utlignet til 10–7 med 11:28 igjen av andre kvarter. Senere tok Broncos' receiver Jordan Norwood imot en kort 28-yard punt fra Brad Nortman mens han var omringet av Panthers-spillere, som ikke taklet ham da de trodde han hadde signalisert en fair catch. Norwood hadde ikke signalisert noe og, uten motstand, satte han en Super Bowl-rekord da han løp 61 yards før Mario Addison taklet ham på Panthers' 14-yard linje. Til tross for en god plassering på banen klarte ikke Denver å score en touchdown, og McManus endte opp med å sparke et 33-yard field goal som økte ledelsen til 13–7.

Da Carolina fikk ballen igjen mistet fullback Mike Tolbert ballen etter en takling fra safety Darian Stewart. Linebacker Danny Trevathan plukket opp ballen på Broncos 40-yard linje. Panthers tok snarlig ballen tilbake da defensive end Kony Ealy intercepted en pasning fra Manning, som han returnerte 19 yards til Panthers' 39-yard linje med 4:23 igjen av kvarteret. Panthers klarte ikke å flytte ballen fremover på sitt drive, og måtte punte. Etter en punt fra Denver hadde Carolina et drive til Broncos' 45-yard linje. Med 11 sekunder igjen og uten timeouts ble Newton sacked av DeMarcus Ware, som førte til at tiden rant ut og det ble blåst av for halftime.

### Andre halvdel
Panthers så ut til å score på sitt første drive av andre halvdel da Newton fullførte en 45-yard pasning til Ted Ginn Jr., som var kampens lengste pasningsspill og gav Panthers ballen på Denvers 35-yard linje. Broncos' forsvar klarte derimot å stanse Panthers på 26-yard linjen, og drivet endte uten poeng da Graham Gano traff høyre stolpe på et 44-yard field goal-forsøk. Etter bommen fullførte Manning ett par pasninger til Emmanuel Sanders for 25 og 22 yards, som gjorde det mulig for McManus å score et 33-yard field goal og øke ledelsen til 16–7. Carolina fikk igjen en solid start etter avspark da Newton fullførte en 42-yard pasning til Corey Brown. Igjen ble drivet avsluttet uten poeng etter at en pasning fra Newton spratt av Ginns hender og ble intercepted av safety T.J. Ward. Ward mistet ballen dypt på Denvers banehalvdel da han returnerte interceptionen, men Trevathan sikret ballen for Denver.

Det kom ingen flere poeng i tredje kvarter, men tidlig i fjerde fikk Broncos ballen til Panthers' 41-yard linje. På neste play slo Ealy ballen ut av Mannings hender idet han gjorde seg klar for en pasning og sikret den for Carolina på 50-yard linjen. En 16-yard mottakelse av Devin Funchess og et 12-yard løp av Stewart ledet til et 39-yard field goal fra Gano, som utlignet til 16–10. Kampens tre neste drives endte i punts.

Med 4:51 igjen av kampen hadde Carolina ballen på egen 24-yard linje, med en sjanse til å starte et kampvinnende drive. På tredje down med ni yard for en ny første down rev Miller igjen ballen fra Newton, og etter at flere spillere hoppet etter den var det eventuelt Ward som plukket den opp og returnerte den til Panthers' 4-yard linje. Newton var den tredje spilleren som prøvde å få tak i ballen etter han mistet den (etter Ware og Mike Remmes), og i replays ble det klart at han hadde hatt en god sjanse for å sikre den om han hadde hoppet etter den, men han nølte og endte opp med å miste den. Han ble senere kritisert for avgjørelsen. Denvers angrep ble holdt ute av målsonen i deres tre neste plays, men etter en straffe for holding på cornerback Josh Norman fikk Broncos en ny runde med downs. Anderson scoret så en touchdown på et 2-yard løp før Manning fullførte en pasning til Bennie Fowler for en 2-point conversion, som gav Denver en 24-10 ledelse med 3:08 igjen av kampen. Carolina fikk to drives etter, men klarte kun å få en første down over de to før kampen var over.

### Kampstatistikker
Manning avsluttet kampen med 13 fullførte av 23 pasningsforsøk for 141 yards med en interception, to fumbles, og han ble sacked fem ganger. Sanders var hans beste receiver med seks mottakelser for 83 yards. Anderson ledet kampen med 90 yards og en touchdown på løp, og tok også imot fire pasninger for 10 yards. Miller hadde seks taklinger (fem solo), 2,5 sacks og forårsaket to fumbles. Ware hadde fem taklinger og to sacks. Ward hadde syv taklinger, plukket opp en fumble og fanget en interception. McManus scoret på alle sine tre field goals, og ble dermed perfekt med scoringer på alle sine ti forsøk i sluttspillet.

Newton fullførte 18 av 41 pasninger for 265 yards med en interception, to fumbles, og han ble sacked seks ganger. Han ledet også laget i yards på løp med 45 på seks forsøk. Brown tok imot fire pasninger for 80 yards og Ginn tok imot fire for 74 yards. Ginn ble sacked én gang på en trick play. Ealy var den beste forsvarsspilleren for Carolina med fire taklinger, tre sacks, en fumble forårsaket, en fumble plukket opp og en interception. Defensive end Charles Johnson hadde fire taklinger, en sack og forårsaket en fumble. Linebacker Luke Kuechly hadde 11 taklinger og en sack, mens Thomas Davis hadde syv taklinger, til tross for at han kun to uker tidligere knakk armen i tittelkampen for NFC.

Flere rekorder ble satt av både individuelle spillere og lagene under Super Bowl 50. Denver vant til tross for å ha langt færre yards på angrep (315 mot 194) og første downs (21 mot 11). Deres 194 yards og 11 første downs var de laveste totalene noensinne av et lag som vant Super Bowl, da den forrige rekorden var 244 yards av Baltimore Ravens i Super Bowl XXXV. Kun syv andre lag hadde noensinne hatt under 200 yards i Super Bowl, og alle hadde tapt. Broncos tangerte Chicago Bears' rekord på syv sacks fra Super Bowl XX. Manning ble sacked fem ganger av Panthers, og kampen hadde det høyeste antallet sacks kombinert mellom lagene (12) noensinne. Kony Ealy tangerte Super Bowl-rekorden med tre sacks, og er den eneste spilleren som har gjort det og hatt en interception i samme kamp. Jordan Norwoods 61-yard punt return var en ny rekord, da den slo John Taylors rekord på 45 fra Super Bowl XXIII. Denver konverterte kun en av 14 tredje downs og Carolina konverterte tre av 15. De to lagenes kombinerte prosentandel konverterte tredje downs på 13,8% var lavest i Super Bowls historie. Manning og Newton hadde quarterback ratings på henholdsvis 56,5 og 55,4, og totalen på 112 var lavest noensinne. Manning ble den eldste quarterbacken til å vinne et Super Bowl, 39 år gammel, den første quarterbacken til å vinne Super Bowls som starter for to forskjellige lag, og den første quarterbacken til å vinne 200 kamper (serie- og sluttspillet) som kampstarter. Gary Kubiak ble den første hovedtreneren til å vinne Super Bowl med det samme laget som han selv Super Bowl med som spiller.

Manning annonserte at han skulle pensjonere seg en måned etter Super Bowl. Dette var også den siste kampen for Panthers defensive lineman Jared Allen, som da han pensjonerte seg var nummer ni i sacks i NFL noensinne.

### Box score

### Statistikksammenligninger







### Individuelle statistikker
Kilde:







1Fullførte pasninger/forsøk2Løp3Lengste4Mottakelser5Antall ganger kastet til

## Kampstartere

Kilde:

## Dommere
Super Bowl 50 hadde ni dommere. Nummeret i parentes viser dommerens uniformnummer.

*Referee: Clete Blakeman (34)
*Umpire: Jeff Rice (44)
*Head linesman: Wayne Mackie (106)
*Line judge: Rusty Baynes (59)
*Field judge: Boris Cheek (41)
*Side judge: Scott Edwards (3)
*Back judge: Keith Ferguson (61)
*Replay official: Charles Stewart
*Replay assistant: Jimmy Oldham

## Etter kampen
Da han fikk Lombardi-troféet løftet Broncos' general manager og tidligere quarterback John Elway troféet opp og sa «This one's for Pat,» og refererte til eieren Pat Bowlen som året før ble diagnostisert med Alzheimers. Bowlen hadde hedret Elway på samme måte etter at Broncos vant sin første tittel i Super Bowl XXXII 18 år tidligere.

Dette var Denvers første store mesterskapstittel siden Colorado Rapids vant MSL Cup i 2010. -sesongen begynte med Broncos hjemme mot Panthers i Sports Authority Field at Mile High. Det var den første gangen at de to lagene i Super Bowl hadde møttes i første uke av den neste sesongen siden  da Minnesota Vikings og Kansas City Chiefs hadde en omkamp fra Super Bowl IV for å starte den første sesongen etter sammenslåingen av AFL og NFL. Broncos vant 21–20 etter at Carolinas Graham Gano bommet på et field goal som ville ha sikret seieren for Panthers.

Begge lagene skulle ende opp med å slite i den neste sesongen, og ingen av dem nådde sluttspillet. Panthers avsluttet seriespillet 6–10 og endte opp på sisteplass i NFC South. Broncos avsluttet seriespillet 9–7 og lå på tredjeplass i AFC West. Dette var første gang at de regjerende mestrene fra AFC og NFC ikke nådde sluttspillet siden , etter Super Bowl XXXVII, hvor hverken Oakland Raiders eller Tampa Bay Buccaneers nådde sluttspillet, og den femte gangen totalt.

## Referanser


## Eksterne lenker
*
*